เป็นอีกร้านที่ไม่ควรพลาดด้วยประการทั้งปวง นอกจากความหรูจากสไตล์การตกแต่งร้านที่ชวนเชิญให้คุณได้นั่งคอตั้งบ่าวางทีท่าเป็นคุณหญิงคุณชาย พร้อมการบริการที่ดูเป็นมาตรฐานร้านติดดาวแล้ว รสอาหารยังเป็นเลิศอีกต่างหาก ทั้งอาหารฟิวชั่นมากมายมีเมนูประจำและสับเปลี่ยนไปในแต่ละเดือนที่นำมาผสมผสานกันได้อย่างน่าลิ้มลอง

วันนี้ผมจัดไป 3 เมนู เรียกน้ำย่อยด้วยซีซ่าสลัดจานโปรดของผมแหละครับ ทางร้านเลือกที่จะใช้ผักคอสทั้งจานผสมเบคอนและขนมปังกรอบคลุกเคล้าด้วยน้ำสลัดซีซ่าโรยหน้าด้วยชีสขูดฝอย รสชาติเกินมาตรฐานจริง ๆ ครับ ต่อมาจัดด้วยพิชซ่าแป้งกรอบ อันนี้ดร็อบลงหน่อยสำหรับผม ตัวแป้งกรอบดีครับแต่ชีสไม่เยิ้มเลย ซอสมะเขือเทศที่ทาแผ่นพิชซ่ารสเปรี้ยวโดดไปหน่อยครับ Topping ด้วยไส้กรอกรมควัน กลิ่นควันหอมขึ้นจมูกดีครับ รสชาติโดยรวมเกือบไม่ผ่านมาตรฐานสำหรับผม  และแล้วเมนูสุดท้าย สปาเก็ทตี้ซอสเพลสโตแซลมอน อันนี้รักเลย ตัวซอสกลมกล่อมมากครับ สีดูเขียวจนน่าจะขมแต่กลับไม่เหม็นเขียวเหมือนหน้าตา หอมโหระพาอ่อน ๆ หวานมันจากครีมและชีส ทานพร้อมเนื้อปลาแซลมอนแล้วนั่งอมยิ้มหลับตาพริ้มเลยครับ สุดยอดมาก เสียได้ที่จัดแป้งไป 2 เมนู อิ่มจนไม่อยากลุกไปไหนเลยครับ ก็เลยพลาดของหวานไป ครั้งหน้าจะตามเก็บให้ครบเหมือนล่าโปเกมอนเลยคอยดู....!?!? ????